CELEX: 62015FA0050
Language: sl
Date: 2016-05-12 00:00:00
Title: Zadeva F-50/15: Sodba Sodišča za uslužbence (tretji senat) z dne 12. maja 2016 – FS/EESO (Javni uslužbenci — Začasni uslužbenci — Člen 2(c) pogojev za zaposlitev — Začasni uslužbenec, ki je zaposlen za opravljanje funkcije vodje enote „v skupini v Evropskem ekonomsko-socialnem odboru“ — Člen 44, drugi odstavek, Kadrovskih predpisov — Napredovanje na višjo stopnjo, podeljeno za nazaj ob koncu poskusne dobe devetih mesecev — Uporaba po analogiji za začasne uslužbence, ki ni bila določena ratione temporis v pogojih za zaposlitev — Poskusna doba sui generis, določena pogodbeno zunaj primerov, določenih v pogojih za zaposlitev — Podaljšanje pogodbeno določene poskusne dobe — Kakovost opravljenega dela, ki se šteje za nezadostno pri opravljanju funkcije vodje enote — Prerazporeditev na delovno mesto, ki ni vezano na vodstvene funkcije — Ugodnost napredovanja na višjo stopnjo, določena v členu 44, drugi odstavek, Kadrovskih predpisov)

20.6.2016   
            
            
               SL
            
            
               Uradni list Evropske unije
            
            
               C 222/36
            
         Sodba Sodišča za uslužbence (tretji senat) z dne 12. maja 2016 – FS/EESO
   (Zadeva F-50/15) (1)
   
   ((Javni uslužbenci - Začasni uslužbenci - Člen 2(c) pogojev za zaposlitev - Začasni uslužbenec, ki je zaposlen za opravljanje funkcije vodje enote „v skupini v Evropskem ekonomsko-socialnem odboru“ - Člen 44, drugi odstavek, Kadrovskih predpisov - Napredovanje na višjo stopnjo, podeljeno za nazaj ob koncu poskusne dobe devetih mesecev - Uporaba po analogiji za začasne uslužbence, ki ni bila določena ratione temporis v pogojih za zaposlitev - Poskusna doba sui generis, določena pogodbeno zunaj primerov, določenih v pogojih za zaposlitev - Podaljšanje pogodbeno določene poskusne dobe - Kakovost opravljenega dela, ki se šteje za nezadostno pri opravljanju funkcije vodje enote - Prerazporeditev na delovno mesto, ki ni vezano na vodstvene funkcije - Ugodnost napredovanja na višjo stopnjo, določena v členu 44, drugi odstavek, Kadrovskih predpisov))
   (2016/C 222/46)
   Jezik postopka: francoščina
   
      Stranki
   
   
      Tožeča stranka: FS (zastopnika: L. Levi in A. Tymen, odvetnika)
   
      Tožena stranka: Evropski ekonomsko-socialni odbor (zastopniki: K. Gambino, X. Chamodraka, M. Pascua Mateo, A. Carvajal in L. Camarena Januzec, agenti, B. Wägenbaur, odvetnik)
   
      Predmet
   
   Predlog za razglasitev ničnosti odločbe, s katero tožeča stranka ni bila potrjena na položaj vodje oddelka, in odškodninski zahtevek za povrnitev domnevno nastale premoženjske in nepremoženjske škode.
   
      Izrek
   
   
               1.
            
            
               Odločba predsednika Evropskega ekonomsko-socialnega odbora za dne 25. maja 2014, kakor je bila dopolnjena z aneksom št. 2 pogodbe o zaposlitvi FS, s katero je organ, pristojen za sklepanje pogodb o zaposlitvi pri Evropskem ekonomsko-socialnem odboru, ni potrdil na funkciji vodje enote in jo z učinkom od 9. aprila 2014 prerazporedil na delovno mesto, ki ni vezano na vodstvene funkcije, se razglasi za nično.
            
         
               2.
            
            
               Evropskemu ekonomsko-socialnemu odboru se naloži, naj FS plača znesek 2 000 EUR iz naslova nepremoženjske škode, ki jo je utrpela.
            
         
               3.
            
            
               Preostali predlogi za odškodnino se zavrnejo.
            
         
               4.
            
            
               Evropski ekonomsko-socialni odbor nosi svoje stroške in stroške, ki jih je priglasila FS.
            
         
      (1)  UL C 190, 8.6.2015, str. 37.